A BIZOTTSÁG HATÁROZATA
(2009. május 28.)
a Közösségek saját forrásainak rendszere keretében a tagállamok által a Bizottsághoz eljuttatandó egyes információk továbbítására vonatkozó eljárások megállapításáról szóló 97/245/EK, Euratom bizottsági határozat módosításáról
(az értesítés a C(2009) 4072. számú dokumentummal történt)
(2009/504/EK, Euratom)
AZ EURÓPAI KÖZÖSSÉGEK BIZOTTSÁGA,
tekintettel az Európai Közösséget létrehozó szerződésre,
tekintettel az Európai Atomenergia-közösséget létrehozó szerződésre,
tekintettel az Európai Közösségek saját forrásainak rendszeréről szóló, 2007. június 7-i 2007/436/EK, Euratom tanácsi határozatra (1),
tekintettel a Közösségek saját forrásainak rendszeréről szóló 2007/436/EK, Euratom határozat végrehajtásáról szóló, 2000. május 22-i 1150/2000/EK, Euratom tanácsi rendeletre (2) és különösen annak 6. cikke (4) bekezdésének harmadik albekezdésére, valamint 17. cikke (3) és (5) bekezdésére,
a Közösség saját forrásaival foglalkozó, az 1150/2000/EK, Euratom rendelet 20. cikkével létrehozott tanácsadó bizottsággal folytatott konzultációt követően,
mivel:
(1)
A 97/245/EK, Euratom bizottsági határozat (3) kidolgozta a tagállami saját források számlakimutatásaira vonatkozó mintákat, amelyeket a tagállamoknak a Bizottsághoz kell benyújtaniuk.
(2)
Az uruguayi forduló keretében megkötött megállapodásoknak a közösségi jogban történő végrehajtását követően már nincs lényeges különbség a mezőgazdasági vámok és az egyéb vámok között. Továbbá a 2007/436/EK, Euratom tanácsi határozat nem tartalmazza ezt a különbségtételt. Következésképpen ennek megfelelően meg kell szüntetni a különbségtételt a 97/245/EK, Euratom határozat I. és III. mellékletében szereplő mintákban.
(3)
A cukorágazat piacának közös szervezéséről szóló, 2006. február 20-i 318/2006/EK tanácsi rendelet (4) egyéb rendelkezések mellett termelési díjat vezetett be a kiadások finanszírozásához való hozzájárulás érdekében, valamint többletre vonatkozó illetéket a többletmennyiségek felhalmozásának elkerülése érdekében. Ezen túlmenően, bizonyos feltételek mellett a kiegészítő cukorkvótára és a pótlólagos izoglükóz-kvótára egyszeri összegeket kell kivetni. Ezek az illetékek saját forrásnak minősülnek, következésképpen a 97/245/EK, Euratom határozat I. és III. mellékletében szereplő mintákat módosítani kell.
(4)
Fel kell továbbá használni az 1150/2000/EK, Euratom rendelet 6. cikke (3) bekezdésének a) és b) pontja alapján összeállított számlakimutatások benyújtása során a tagállamok által szerzett tapasztalatokat, és javítani kell a 97/245/EK, Euratom határozat I. és III. mellékletében szereplő mintáknak megfelelően kidolgozott nyomtatványok felépítésén.
(5)
A 97/245/EK, Euratom határozat meghatározta az információtovábbítás részletes feltételeit, és formanyomtatványt írt elő az 1150/2000/EK, Euratom rendelet 17. cikkének (2) bekezdésében említett olyan eseteknek az éves jelentésben történő bejelentéséhez, amelyekben a behajtás lehetetlen.
(6)
A vonatkozó információk továbbításában szerzett tapasztalatok azt mutatják, hogy intézkedéseket kell hozni annak biztosítása érdekében, hogy a tagállamok által bejelentett olyan esetek, amelyekben a behajtás lehetetlen, teljes körű vizsgálatához szükséges tények maradéktalanul a Bizottság rendelkezésére álljanak.
(7)
Az olyan eseteknek az egyre növekvő számára való figyelemmel, amelyekben a behajtás lehetetlen, a jelentéstovábbításra és a hatékony információkezelésre vonatkozó rendelkezéseket olyan új elektronikus igazgatási és információs rendszer bevezetésével kell módosítani, amelyet a tagállamoknak az olyan esetek elektronikus úton történő bejelentésére kell használniuk, amelyekben az összegeket behajthatatlannak nyilvánították vagy behajthatatlannak tekintik.
(8)
A 2028/2004/EK, Euratom rendelet (5) egyértelmű különbségtételt vezetett be az 1150/2000/EK, Euratom rendeletben az olyan esetek bejelentése között, amelyekben - az 1150/2000/EK, Euratom rendelet 17. cikke (3) bekezdése harmadik albekezdésének megfelelően - a megállapított jogosultságokat behajthatatlannak nyilvánították vagy behajthatatlannak tekintik, illetve az 1150/2000/EK, Euratom rendelet 17. cikke (5) bekezdésében említett éves jelentések között. Ezért az említett éves jelentésekhez használandó formanyomtatványt fel kell váltani, és az említett bejelentéshez eltérő formanyomtatványt kell meghatározni.
(9)
Emellett megfelelő határidőt kell megállapítani a módosított kimutatások benyújtására.
(10)
Ezért a 97/245/EK, Euratom határozatot ennek megfelelően módosítani kell,
ELFOGADTA EZT A HATÁROZATOT:
1. cikk
A 97/245/EK, Euratom határozat a következőképpen módosul:
1.
Az 1. cikk (1) bekezdésében „az 1552/89/EGK, Euratom rendelet 6. cikke (3) bekezdésének a) pontjában és (3) bekezdése b) pontjában” szövegrész helyébe „az 1150/2000/EK, Euratom tanácsi rendelet (6) 6. cikke (4) bekezdése első albekezdésének a) és b) pontjában lép.
2.
A 2. cikk (1) bekezdésében „az 1552/89/EGK, Euratom rendelet 6. cikke (4) bekezdésében” szövegrész helyébe „az 1150/2000/EK, Euratom rendelet 6. cikke (5) bekezdésében” lép.
3.
A 3. cikk helyébe a következő szöveg lép:
„3. cikk
(1) A tagállamok az 1150/2000/EK, Euratom rendelet 17. cikkének (5) bekezdésében említett éves jelentés elkészítéséhez a VI. mellékletben található mintát használják.
(2) A tagállamok az 1150/2000/EK, Euratom rendelet 17. cikke (3) bekezdésének harmadik albekezdésében említett bejelentést elektronikus úton, az elektronikus igazgatási és információs rendszeren keresztül továbbítják.
(3) Az 1150/2000/EK, Euratom rendelet 17. cikke (3) bekezdésének harmadik albekezdésében említett bejelentés formáját a VII. melléklet határozza meg.”
4.
A I. melléklet helyébe az e határozat I. mellékletében meghatározott szöveg lép.
5.
A III. melléklet helyébe az e határozat II. mellékletében meghatározott szöveg lép.
6.
A VI. melléklet helyébe az e határozat III. mellékletében meghatározott szöveg lép.
7.
A határozat szövege kiegészül az e határozat IV. mellékletében szereplő VII. melléklettel.
2. cikk
A jelen határozattal módosított 97/245/EK, Euratom határozat I. és III. mellékletében szereplő mintáknak megfelelően elkészített kimutatásokat a havi kimutatások esetében 2009 júniusáról, a negyedéves kimutatások esetében pedig 2009 második negyedévéről kell benyújtani.
3. cikk
A jelen határozattal módosított 97/245/EK, Euratom határozat 3. cikkének (2) bekezdésében említett, elektronikus igazgatási és információs rendszert és a (3) bekezdésében említett formanyomtatványt a Bizottság által a tagállamokkal közölt időponttól kezdve kell alkalmazni.
E közlés időpontjáig a tagállamok továbbra is a 2002/235/EK, Euratom határozattal (7) módosított 97/245/EK, Euratom határozat VI. mellékletében megállapított mintát alkalmazzák.
4. cikk
Ennek a határozatnak a tagállamok a címzettjei.
Kelt Brüsszelben, 2009. május 28-án.